2000/100/Euratom: Neuvoston päätös, tehty 24 päivänä tammikuuta 2000, yhteisen tutkimuskeskuksen Euroopan atomienergiayhteisölle toteuttamasta lisätutkimusohjelmasta



Virallinen lehti nro L 029 , 04/02/2000 s. 0024 - 0025



NEUVOSTON PÄÄTÖS, tehty 24 päivänä tammikuuta 2000, yhteisen tutkimuskeskuksen Euroopan atomienergiayhteisölle toteuttamasta lisätutkimusohjelmasta (2000/100/Euratom) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 7 artiklan, ottaa huomioon komission ehdotuksen, jonka se on tehnyt tieteellis-teknistä komiteaa kuultuaan, ottaa huomioon Euroopan parlamentin lausunnon(1), sekä katsoo seuraavaa: 1) Isotooppilääketieteen kehittäminen Euroopan unionissa edistää ihmisten terveyden suojelun varmistamisen tavoitteita, jonka unioni asettaa itselleen ja joka edellyttää, että koereaktoreiden käyttöä lääketieteellisiin tarkoituksiin lisätään. 2) Lisätutkimusohjelma, jossa on mukana suurvuoreaktori, on yhteisen tiede- ja teknologiapolitiikan puitteissa yksi tärkeimmistä Euratomin viidennessä TTKK-puiteohjelmassa käytettävissä olevista keinoista myötävaikuttaa lääketieteellisten diagnoosi- ja hoitomenetelmien tukemiseen ja testaukseen, materiaalitieteiden sekä turvallisten ydinteknologioiden tukemiseen. 3) Tämän lisätutkimusohjelman rahoitus tulee suoraan Alankomailta, Saksalta ja Ranskalta. 4) Kyseisen rahoituksen lisäksi suurvuoreaktori saa varoja kolmansien osapuolten kanssa tehtävien sopimusten perusteella sen kilpailun perusteella tapahtuvasta osallistumisestaan yhteisön ohjelmiin, ON TEHNYT TÄMÄN PÄÄTÖKSEN: 1 artikla Hyväksytään 1 päivästä tammikuuta 2000 lukien neljä vuotta kestävä suurvuoreaktorin käyttöä koskeva lisäohjelma, jäljempänä "ohjelma", jonka tavoitteet määritellään liitteessä I. 2 artikla Ohjelman toteuttamista varten tarpeelliseksi arvioitu rahoitus on 38,97 miljoonaa euroa. Tämän määrän jakautuminen esitetään liitteessä II. Siihen sisältyy määräraha reaktorin tulevaa käytöstä poistamista varten. 3 artikla Komissio vastaa ohjelman toteuttamisesta yhteisen tutkimuskeskuksensa kautta. Yhteisen tutkimuskeskuksen johtokunnalle toimitetaan tiedot ohjelman toteuttamisesta. 4 artikla Komissio antaa vuosittain ennen 15 päivää huhtikuuta Euroopan parlamentille, neuvostolle sekä talous- ja sosiaalikomitealle kertomuksen tämän päätöksen täytäntöönpanosta. 5 artikla Tämä päätös on osoitettu kaikille jäsenvaltioille. Tehty Brysselissä 24 päivänä tammikuuta 2000. Neuvoston puolesta L. CAPOULAS SANTOS Puheenjohtaja (1) Lausunto annettu 15. joulukuuta 1999 (ei vielä julkaistu virallisessa lehdessä). LIITE I TIETEELLISET JA TEKNISET TAVOITTEET Ohjelman pääasialliset tavoitteet ovat: 1) Pettenin suurvuoreaktorin turvallinen ja luotettava käyttö; tähän toimintaan sisältyy laitoksen normaalikäyttö yli 250 päivänä vuodessa sekä polttoainekierrosta huolehtiminen turva- ja laadunvalvonnan vaatimusten mukaisesti. 2) Reaktorin järkevän käytön kehittäminen useilla eri aloilla; tärkeimpiä tutkimuksen ja kehityksen aiheita, joihin liittyy suurvuoreaktorin käyttö, ovat esimerkiksi materiaalitutkimus, ydinpolttoainekierron turvallisuuteen tähtäävän tutkimus- ja kehitystyön tukeminen, mahdollisuus testata ydinpolttoainetta rauhanomaisiin tarkoituksiin ydinaseiden riisunnasta saatavan plutoniumin eliminoimiseksi, lääketieteellisten isotooppien kehittäminen lääketieteellisen tutkimuksen tarpeisiin ja lääketieteellisten hoitomenetelmien testaus. LIITE II RAHOITUKSEN JAKAUTUMINEN Lisätutkimusohjelman rahoittavat Alankomaat, Saksa ja Ranska. Rahoitus jakautuu seuraavasti: >TAULUKON PAIKKA>